ተጨማሪ 185 ሰዎች የኮሮና ቫይረስ ተገኘባቸው
በኢትዮጵያ ባለፉት 24 ሰዓት ውስጥ በተደረገው 3775 የላቦራቶሪ ምርመራ 185 ሰዎች የኮሮና ቫይረስ እንደተገኘባቸው የጤና ሚኒስትር ዶክተር ሊያ ታደሰ አስታወቁ። 
በአገሪቱ ቫይረሱ በምርመራ የተገኘባቸው ሰዎች ቁጥር 4ሺህ 848 መድረሱን የጠቆሙት ሚኒስትሯ፤ ቫይረሱ በምርመራ የተገኘባቸው 184 ኢትዮጵያውያን፣ አንድ የውጭ አገር ዜጋ ሲሆኑ፤ ቫይረሱ ከተገኘባቸው 47ቱ ወንዶች፤ 138ቱ ሴቶች ሲሆኑ፤ የዕድሜ ክልላቸውም ከ3 ወር ሕፃን እስከ 80 ዓመት እንደሚገኙም ገልጸዋል። 
ቫይረሱ የተገኘባቸው 160 ሰዎች ከአዲስ አበባ፣ 2
 ሰዎች ከሱማሌ ክልል፣ 7 ሰዎች ከኦሮሚያ፣ 1 ሰው ከሐረሪ ክልል፣ 4 ሰዎች ከአፋር ክልል፣ 2 ሰዎች ከአማራ ክልል፣ 1 ሰው ከጋምቤላ ክልል፣ 7 ሰዎች ከደ/ብ/ብ/ሕ ክልል እና 1 ሰው ከትግራይ ክልል መሆናቸውን ሚኒስትሯ ገልጸዋል።
ከትናንት በስቲያ 115 ሰዎች (81 ከአዲስ አበባ፣ 23 ከአማራ፣ 6 ከኦሮሚያ፣ 2 ከሐረሪ፣ 2 ከቤኒሻንጉል
 ጉሙዝና 1 ሰው ከትግራይ) ያገገሙ ሲሆን፤ በአጠቃላይ በሀገራችን ከበሽታው ያገገሙ ሰዎች ቁጥር 1412 መድረሱን ሚኒስትሯ ገልጸዋል።
በአጠቃላይ ቫይረሱ ተገኝቶባቸው በለይቶ ሕክምና ውስጥ ያሉ 3 ሺህ 359 ሰዎች ሲሆኑ፤ ከነዚህ መካከል 38 በፀና የታመሙ መሆናቸው ተገልጿል። በኢትዮጵያ እስካሁን 223 ሺህ 341 የላቦራቶሪ ምርመራ ተደርጓል።
አዲስ ዘመን ሰኔ 16/2012